דוד בצרי

הרב דוד שלום בצרי (נולד בי"ד באב ה'תש"א, 7 באוגוסט 1941) הוא מקובל. ראש ישיבת השלום בירושלים. נולד וגדל בירושלים לרב יוסף ולויקטוריה בצרי. הוא נין אחות הרב יוסף חיים, בעל "בן איש חי" ונינו של הרב יהודה פתיה. למד בישיבת פורת יוסף. בנוסף למד אצל קרובו, הרב יהודה צדקה, שעמד בראש ישיבת פורת יוסף, ואצל הרב סלמאן מוצפי, שלימים היה חמיו, אבי אשתו ציפורה (נפטרה בי"ד בניסן ה'תש"ף). בתחילת שנות ה-70 של המאה ה-20 עמד בראש ישיבת "חברת אהבת שלום" עם הרב יעקב משה הלל. לאחר מכן פרש והקים יחד עם בנו הרב יצחק בצרי בשכונת מקור ברוך בירושלים את "ישיבת השלום" על שמו של הרב שלום שרעבי (הרש"ש). הרב בצרי מקיים בישיבתו תיקונים לעילוי נשמות נפטרים, מציאת זיווג, רפואה, פרנסה, זרע של בר קיימא, שלום בית, עוונות ועוד. בכמה מקרים קיים טקסים שמטרתם הייתה הוצאת דיבוקים, בין היתר עם הרב יעקב עדס. אחיו הוא הרב עזרא בצרי לשעבר דיין בבית הדין הגדול. אחיו הרב מנחם בצרי מנהל מוסדות סוכת דוד. בנו הוא הרב יצחק בצרי. גיסיו הם הרב בן ציון מוצפי והרב יהודה מוצפי (עוזרו של הרב מרדכי אליהו). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להזכיר לא רק את אמירותיו שעוררו סערה אלא גם את שאר עיקרי משנתו. עיקר משנתו הוא ללמוד קבלה בעיון, ולהעמיד תלמידים שהתפללו בסידור הרש"ש עם הכוונות, תפילות אלו נמשכות על שעות רבות מהיממה, העמיד מאות תלמידים רבנים ודיינים שמשתתפים בשיעוריו. שיטתו היא לימוד הקבלה בתנאי שאדם למד כבר ש"ס תלמוד בבלי ופוסקים, ואחרי זה היכנס לתורת הסוד הקבלה. את עיקר תורתו ושיטותיו בלימוד הקבלה הביא בנו הרב יצחק בצרי בספרו שו"ת גבורות יצחק מאוד נזהר שלא לצאת מארץ ישראל ואפילו לנסיעה קצרה, נסע פעם אחת בחיים מסיבות פרטיות לחו"ל והצטער הרבה מאוד על זה, אביו הרב יוסף בצרי לא נסע גם לחו"ל אף פעם הגיעו לארץ ישראל לפני למעלה מ-130 שנה, והתיישבו בירושלים, בן דוד של אביו יוסף בצרי נתלה בעיראק בחשד להעלאת יהודים ושלטונות עיראק העלו אותו לגרדום. מנהג מיוחד נוהג המקובל מנהג פרישות ללבוש תפילין מהשכמה בבוקר ועד השקיעה כאשר מחליף זוג תפילין בשעת המנחה, וזה כשיטת הגאון מווילנא הגר"א שלא להוריד את התפילין כל היום. אהבת ישראל נטועה בקרבו ונהג להיפגש עם מנהיגי מדינה גדולים ביניהם אריאל שרון, יוסי שריד, שמעון פרס, בני גנץ ושנים קירב את מנהיגי תנועת ש"ס הרב אריה דרעי ולימד אותו תורת הסוד. וגם את מנהיגי הציונות הדתית, ומנהיגי אגודת ישראל, ודגל התורה, נפגש עם קצינים מפקדים וחיילי צה"ל וחיזק אותם בכל התקופות ואף היה מבקש שיעדכנו אותו שרי הביטחון על המצב הביטחוני בארץ כדי להתפלל, ימים רבים רואים אותו שבוכה ליד ארון הקודש כמו תינוק ומתפלל על עם ישראל. בספטמבר 2005 אמר הרב בצרי כי הוריקן קתרינה שפגע בניו אורלינס הוא עונש על תמיכת הממשל האמריקאי בהתנתקות. ב-2004, בעקבות מצעד הגאווה בירושלים, אמר כי "בגלגול הבא ההומואים יהפכו לשפנים וארנבות... הם יותר גרועים מבהמות". ב-2006 טען כי פריצת שפעת העופות בישראל נגרמה עקב קמפיין של מרצ למען זכויות ההומואים. בשנת 2011 אמר בריאיון לאתר וואלה: "מי שמתגאה בתועבה - הוא האדם הכי מתועב שבעולם... זו לא מחלה - הם רוצים לעשות תועבה כי היצר הרע והשטן מכניסים להם בראש להיות מתועבים והם מתגאים בזה". בשנת 2006 השתתף יחד עם בנו הרב יצחק בכנס למניעת הקמת בית הספר הדו-לשוני ליהודים ולערבים של מרכז יד ביד בשכונת פת בירושלים. הרב צוטט כי אמר "אי אפשר לערב טמא בטהור... עם ישראל הוא הטהור. הערבים הם עם חמור. הם פגע רע. שטן רע, נגע רע... הערבים הם חמורים ובהמות". בעקבות כך הגישה נגדו ונגד בנו פרקליטות מחוז ירושלים כתב אישום בעבירה של הסתה לגזענות. באוקטובר אותה שנה הודו השניים במסגרת עסקת טיעון. הוסכם כי הרב בצרי לא יורשע אולם יתחייב להימנע מביצוע הסתה נוספת במשך שנה וכן יפרסם בתוך שלושים יום "קול קורא" בבית הכנסת ובמתנ"ס בשכונת פת שבו יכתוב כי הוא "מתנגד בכל תוקף לאמירת דברים שעלולים להביא לידי הסתה לגזענות או חלילה פגיעה בבני לאומים אחרים, ערבים ומיעוטים וקורא אך ורק לאמירת דברי תורה, להרבות אהבה ואחווה ושלום, כמו שאמרו אבותינו: 'לעולם יקדים אדם שלום לכל אדם'". אתר ובו סרטים המתעדים את הרב בצרי כתבה שהתפרסמה במקורה ב"הצופה" דוד שלום בן יוסף בצרי, דף שער בספרייה הלאומית כל הכתבות על הרב דוד בצרי, באתר ערוץ 7 סבתו, מסעודה בצרי (אשת הרב ששון בצרי) הייתה בתה של פרחה, אחותו של בעל ה"בן איש חי". הרב צדקה היה בן דודתו של אביו יוסף בצרי - שתי אמהותיהם היו בנותיה של פרחה, אחות ה"בן איש חי". ישי כהן, ‏החלום של הרבנית צפורה בצרי ע"ה יממה לפני פטירתה, באתר כיכר השבת, 9 באפריל 2020 ישי כהן, ‏השר בני גנץ נועד עם המקובל רבי דוד בצרי, באתר כיכר השבת, 17 בדצמבר 2020 מיכל שפירא ואבישי בן חיים, "הומו היום - שפן בגלגול הבא", באתר nrg רויטרס‏, הרב בצרי: שפעת העופות - עונש על חטאי מרצ, באתר וואלה, 21 במרץ 2006 מוטי לוי‏, הרב בצרי: הומואים הם אנשים שנכנס להם שטן לראש, באתר וואלה, 6 ביוני 2011 אבירם זינו, אישום: הרב דוד בצרי ובנו הסיתו נגד ערבים, באתר ynet, 10 בינואר 2008 יערה מייטליס, הסדר טיעון נחתם עם הרבנים בצרי, באתר ערוץ 7, 6 בנובמבר 2008